Castle Rock (serialas)
Kasl Rokas (angl. Castle Rock) – psichologinis mokslinės fantastikos TV serialas, kurio veiksmas vyksta išgalvotame mieste Meino valstijoje, sukurtame rašytojo Stephen King. Čia dažnai vyksta jo romanų veiksmas ir seriale gausu nuorodų į įvairius Kingo kūrinių veikėjus. Pats rašytojas yra vienas iš serialo prodiuserių. Antrajame sezone nurodoma, kad anksčiau šis miestelis vadinosi Jeruzalės Valda (angl. Jerusalem‘s Lot), kuriame taip pat vyksta kai kurių Kingo kūrinių veiksmas. Viso buvo sukurti 2 serialo sezonai po 10 serijų.